న్యూఢిల్లీ: ఉత్తరప్రదేశ్లోని సమాజ్వాది పార్టీలో తలెత్తిన సంక్షోభం హస్తినకు చేరుకుంది. సమాజ్వాదీ పార్టీ గుర్తు తనదేనని క్లెయిమ్ చేసుకునేందుకు ఆ పార్టీ 'స్టాల్వార్ట్' ములాయం సింగ్ యాదవ్ సోమవారం సాయంత్రం 4.30 గంటల ప్రాంతంలో ఎన్నికల సంఘంతో భేటీ అయ్యారు. ఆయన సోదరుడు శివపాల్ యాదవ్, అమర్సింగ్, జయప్రద కూడా ములాయం వెంట ఉన్నారు. పార్టీలో ఆదివారంనాడు చోటుచేసుకున్న పరిణామాలపై ములాయం బృందం ఈసీకి ఫిర్యాదు చేసినట్టు తెలిసింది. పార్టీ ప్రధాన కార్యదర్శి రామ్గోపాల్ యాదవ్ లక్నోలో ఏర్పాటు చేసిన జాతీయ కార్యవర్గ సమావేశం, అందులో చేసిన తీర్మానాలు చెల్లనేరవంటూ ములాయం బృందం ఈసీకి వివరించి, త్వరలో జరుగనున్న యూపీ అసెంబ్లీ ఎన్నికల్లో తమకే పార్టీ సింబల్ కేటాయించాలని కోరినట్టు సమాచారం. రామ్గోపాల్ యాదవ్ ఆదివారం లక్నోలో ఏర్పాటు చేసిన సమావేశంలో ముఖ్యమంత్రి అఖిలేష్ యాదవ్ను ములాయం స్థానంలో పార్టీ జాతీయ అధ్యక్షుడిగా ఎన్నుకుంటూ తీర్మానం చేయడం, శివపాల్ యాదవ్ను పార్టీ రాష్ట్ర అధ్యక్షుడి పదవి నుంచి తొలగిస్తూ చేసిన మరో తీర్మానం చేయడం పార్టీలో స్పష్టమైన చీలికకు దారితీసింది. ఆ పరిణాలను ములాయం వెంటనే ఖండిస్తూ, జాతీయ కార్యవర్గ సమావేశం రాజ్యాంగవిరుద్ధమని, తీర్మానాలు చట్టవిరుద్ధమని ప్రకటించడంతో పాటు రామ్గోపాల్ యాదవ్ను ఆరేళ్ల పాటు పార్టీ నుంచి బహిష్కరించారు. దీంతో ఇటు ములాయం వర్గం, ఇటు అఖిలేష్ వర్గం తాజా పరిణామాలను ఈసీ ముందుకు తీసుకువెళ్లేందుకు, పార్టీ గుర్తు కోసం వేర్వేరుగా మంతనాలు జరిపారు. సోమవారం ఉదయం ఢిల్లీ చేరుకున్న ములాయం తన నివాసంలో పార్టీ సీనియర్ నేతలతో మంతనాలు జరిపి నేరుగా ఈసీని కలిశారు.అఖిలేష్ వర్గం భేటీ రేపు...కాగా, పార్టీ గుర్తు తమకే కేటాయించాలని కోరేందుకు అఖిలేష్ బృందం ఎన్నికల సంఘాన్ని మంగళవారం కలుసుకోనుంది. ఎన్నికల సంఘం సమయం కేటాయించాలని రామ్గోపాల్ యాదవ్ కోరడంతో అందుకు సమ్మతించిన ఈసీ మంగళవారం ఉదయం 11.30 గంటలకు సమయం ఇచ్చింది.
newdhilly: uttarapradesloni samajwadi paartiiloo talettina sankshobham hastinaku cherukundi. samajwadi party gurtu tanadenani claim chesukunenduku aa party 'stalwart' mulayam sing yadav somavaram saayantram 4.30 gantala praantamlo ennikala sanghamtho bheti ayyaru. aayana sodarudu shivapal yadav, amarsing, jayaprada kuudaa mulayam venta unnaaru. paartiiloo aadivaaramnaadu chotuchesukunna parinaamaalapai mulayam brundam eeseeki firyaadu chesinattu telisindi. party pradhaana kaaryadarsi ramgopal yadav laknolo erpaatu chesina jaateeya karyavarga samavesam, andulo chesina teermaanaalu chellaneravantu mulayam brundam eeseeki vivarinchi, twaralo jaruganunna up assembley ennikallo tamake party simbal ketaayinchaalani korinattu samacharam. ramgopal yadav aadivaaram laknolo erpaatu chesina samavesamlo mukhyamantri akhilesh yaadavnu mulayam sthaanamlo party jaateeya adhyakshudigaa ennukuntu teermaanam cheyadam, shivapal yaadavnu party rashtra adhyakshudi padavi nunchi tolagistuu chesina maro teermaanam cheyadam paartiiloo spashtamaina cheelikaku daariteesindi. aa parinaalanu mulayam ventane khandistu, jaateeya karyavarga samavesam raajyaangaviruddhamani, teermaanaalu chattaviruddhamani prakatinchadamtho paatu ramgopal yaadavnu aarella paatu party nunchi bahishkarinchaaru. deentho itu mulayam vargam, itu akhilesh vargam taja parinaamaalanu eesee munduku teesukuvellenduku, party gurtu kosam ververugaa mantanaalu jariparu. somavaram udayam dhilli cherukunna mulayam tana nivaasamlo party seanier nethalatho mantanaalu jaripi nerugaa eeseeni kalisaru.akhilesh vargam bheti repu...kaga, party gurtu tamake ketaayinchaalani korenduku akhilesh brundam ennikala sanghaanni mangalavaaram kalusukonundi. ennikala sangham samayam ketaayinchaalani ramgopal yadav koradamtho anduku sammatinchina eesee mangalavaaram udayam 11.30 gantalaku samayam ichindi.